laion/Wikipedia-Exotic huggingface dataset:
רעידות האדמה בגליל (363)

רעידות האדמה בגליל בשנת 363 היו שתי רעידות אדמה אשר התרחשו באזור הגליל, ארץ ישראל ובאזורים סמוכים ב-18 במאי וב-19 במאי 363. רעידת האדמה הייתה לכל הפחות 7 בסולם המומנט לאור התפרושת המרחבית הגדולה מאד של ההרס: מפטרה שבדרום ועד ליישובים רבים בגליל, לרבות בהר הבית שבירושלים. העוצמה הסייסמית המקסימלית הייתה X (הרסנית ביותר) בסולם EMS (אנ'). רעידת האדמה של 363 החריבה את היישובים בית שאן סוסיתא, וגרמה לנזקים מהותיים ליישוב ציפורי, אשר נמצאת צפונית-מערבית לנצרת. היישוב נבוריה ובית הכנסת שבה (שנמצאים צפונית-מזרחית לצפת) נחרבו ברעידת האדמה. גם לפטרה נגרמו נזקים רבים מרעידת אדמה זו, וכן ולישובים רבים מצפון לה: בית ג'וברין, לוד, ירושלים, קיסריה ועוד. באיגרת של הבישוף קירילוס מירושלים מופיעה רשימת מספרי הנספים בכל עיר בארץ ישראל ברעידת האדמה. יש השערה לפיה רעידת אדמה זו הפסיקה את עבודות בניין בית המקדש השלישי, שהיו בהוראת קיסר רומא יוליאנוס הכופר. Ferry, Matthieu; Meghraoui, Mustapha; Abou Karaki, Najib; Al-Taj, Masdouq; Khalil, Lutfi (2011). "Episodic behavior of the Jordan Valley section of the Dead Sea fault inferred from a 14-ka-long integrated catalog of large earthquakes". Bulletin of the Seismological Society of America. Seismological Society of America. 101 (1): 48. doi:10.1785/0120100097. אורכב מ-המקור ב-2012-11-30. נבדק ב-2019-01-21. Safrai, Zeev (1998). Missing Century: Palestine in the Fifth Century: Growth and Decline. Peeters Publishers. pp. 86–7. ISBN 978-9068319859. Sbeinati, Mohamed Reda; Darawcheh, Ryad; Mouty, Mikhail (ביוני 2005), "The historical earthquakes of Syria – an analysis of large and moderate earthquakes from 1365 B.C. to 1900 A.D." (PDF), Annals of Geophysics, Istituto Nazionale di Geofisica e Vulcanologia, 48 (3): 407 {{citation}}: (עזרה) Sbeinati, Mohamed Reda; Darawcheh, Ryad; Mouty, Mikhail "The historical earthquakes of Syria – an analysis of large and moderate earthquakes from 1365 B.C. to 1900 A.D." (PDF), Annals of Geophysics, Istituto Nazionale di Geofisica e Vulcanologia, 48 (3): 386 Meyers, Eric M.; Strange, James F.; Meyers, Carol L. (Spring 1982). "Second Preliminary Report on the 1981 Excavations at en-Nabratein, Israel". Bulletin of the American Schools of Oriental Research. American Schools of Oriental Research (246): 35–54. Kenneth W. Russell. 1980, The Earthquake of May 19, A. D. 363, Bulletin of the American Schools of Oriental Research No. 238, p. 47, by JStor Jewish History Sourcebook: Julian and the Jews 361-363 CE, Fordham University ערך זה הוא קצרמר בנושא רעידות אדמה. אתם מוזמנים לתרום לוויקיפדיה ולהרחיב אותו.
רעידות האדמה בשוף (1956)

רעידות האדמה בנפת שוף בלבנון בשנת 1956 היו שתי רעידות אדמה אשר התרחשו באזור בנפת שוף שבלבנון ב-16 במרץ 1956. 136 בני אדם נהרגו ברעידות האדמה. ששת אלפים בתים נחרבו ונגרם נזק לכ-17,000 בתים נוספים. רעידות האדמה התרחשו במרווח זמן של פחות מ-15 דקות זה מזה, כאשר רעידת האדמה הראשונה התרחשה ב-19:32 ורעידת האדמה השנייה התרחשה ב-19:43. ההערכה היא שרעידת האדמה הראשונה הייתה בעוצמה 5.3 בסולם מגניטודה לפי מומנט ורעידת האדמה השנייה הייתה בעוצמה 5.5 בסולם מגניטודה לפי מומנט. רעידת-אדמה קטלנית בלבנון זעזעה גם את ישראל, דבר, 18 במרץ 1956; המשך רעידת אדמה הרסנית בלבנון, הארץ, 18 במרץ 1956; המשך 150 הרוגים ברעש בלבנון, הַבֹּקֶר, 18 במרץ 1956 הרעידות בארץ, הַבֹּקֶר, 18 במרץ 1956 150 נהרגו ברעש בלבנון; 50 כפרים נהרסו, רעידת אדמה חזקה פקדה גם את ישראל, ירדן, סוריה וקפריסין, הצופה, 18 במרץ 1956 17 רעידות אדמה נרשמו בארץ, הצופה, 18 במרץ 1956 152 נהרגו ברעידת אדמה קשה בלבנון, חרות, 18 במרץ 1956 רעידות האדמה הורגשו בארץ, אין נזקים, חרות, 18 במרץ 1956 151 הרוגים, פצועים רבים ו-25 כפרים הרוסים - קציר הרעש בלבנון, למרחב, 18 במרץ 1956 2 רעידות נוספות בלבנון, מעריב, 18 במרץ 1956 130 אנשים נהרגו בלבנון ברעידת-אדמה, על המשמר, 18 במרץ 1956 רעש פקד את ישראל, על המשמר, 18 במרץ 1956 למעלה ממאה הרוגים ברעידת אדמה בלבנון, קול העם, 18 במרץ 1956 הרוגים ופצועים מרעידות אדמה שהרסו כפרים בלבנון, שערים, 18 במרץ 1956; המשך Galey, Patrick (12 במרץ 2010). "Scientists predict large Lebanon earthquake looming". The Daily Star. {{cite news}}: (עזרה) Brazee, Rutlage J.; Cloud, William K. (1956), United States Earthquakes, United States Department of Commerce / U.S. National Geodetic Survey, p. 50
יוסף שורץ (ביוטכנולוג)

יוסף שורץ (25 בנובמבר 1936 - 5 באפריל 2018) היה ביוטכנולוג שהתמחה בשוקי המזרח הרחוק. פיתח ערוצי מחקר ומסחר בין ישראל, יפן וקוריאה בתחום הפארמה. ד"ר יוסף שורץ נולד בקריית חיים לחיה, עקרת בית ומנחם שורץ, עובד נמל חיפה. בשנת 1961 סיים תואר ראשון בטכניון, הפקולטה להנדסת ביוטכנולוגיה ומזון. במהלך לימודיו לתואר שני באותו מוסד, עבד כמהנדס ייצור באסיא מעבדות כימיות, שרכשה בשנת 1968 את טבע תעשיות פרמצבטיות. בהמשך עבר לחברת פלנטקס שעסקה בתחום חומרי גלם לתרופות ממקורות טבעיים. בין השנים 1965- 1967 שימש כטכנולוג ראשי ומנהל מו"פ של חברת המזון אסם והיה שותף לפיתוח חטיף הבמבה המוכר. את הדוקטורט שלו סיים בשנת 1970 במסגרתו ערך מחקר יחד עם פרופ' פנחס מרגלית בנושא ייצור חומרים נותני טעם ממקור מיקרוביאלי. לאחר סיום הדוקטורט ניהל פרויקטי הקמת מפעלים בצרפת וביוון ובשנת 1976 הצטרף לכור סחר, החטיבה המסחרית של כור תעשיות וניהל במשך 5 שנים את הפעילות ביפן ובקוריאה עד לשנת 1981. לאחר החזרה מהשהות ביפן, ד"ר שורץ ניהל משרד עצמאי באמצעותו המשיך לקדם ערוצי מסחר ענפים במזרח הרחוק ובמדינות נוספות בתחום חומרי הגלם לתרופות. כמו כן הביא השקעות של חברות מהמזרח הרחוק במספר פרויקטים בארץ בתחום המחקר הביוטכנולוגי, במסגרת אוניברסיטת תל אביב ומכון ויצמן למדע. בין החברות המובילות נמצאות Korea United Pharm ו Fujimoto Pharmaceuticals. Margalith, P., Schwartz J. "An Animal Food Additive and Animal Feed Composition Containing Same". Israel Patent 18274 (1964) Schwartz, J., and Margalith, P., "Production of Egg Yolk Coloring Material by Fermantation Process". Applied Microbiology 13 (1965) Margalith, P., and Schwartz, J. "Flavor and Microorganisms". Advances in Applied Microbiology 12 (1970).35. Schwartz J., and Margalith, P., "Production of Flavor Enhancing Materials by Streptomycetes": Screening for 5'-Nucleotides. Applied Bacteriology 34(2):347-59-July 1971 Schwartz J., and Margalith, P., "Production of Flavor Enhancing Materials by Streptomycetes": Factors affecting the production of 5'-Nucleotides. Journal of Applied Bacteriology 35 (1972).83 Schwartz J., and Margalith, P., "Production of Flavor Enhancing Materials by Streptomycetes": Strain improvement and fermantation. Journal of Applied Bacteriology 35 (1972).271 Schwartz J., and Margalith, P.,"Binding of end product in the fermentation of nucleotides". Biotechnol. Bioeng 15 (1972), 85. עקב עברו המקצועי של ד"ר יוסף שורץ בענף הכימיה, ביסס את עיקר פעילותו בענף זה והחדיר ליפן יצוא מרשים של כימיקלים ממפעלים ישראלים שונים כגון : מכתשים, חיפה כימיקלים, מפעלים פטרוכימיים, פרוטרום, גדות ועוד. בצד קשיי השוק היפני נאלץ ד"ר שורץ להתמודד בעיקר בקשיי יצוא גלוי מישראל עקב המודעות הגבוהה של התעשייה היפנית לחרם הערבי. (מתוך : "כספים" 29/12/1980, מאמר של צבי טימור ויוסף פריאל). ד"ר יוסף שורץ נישא לנירה שורץ, אב לשתי בנות וסב לחמישה נכדים. סבל ממחלת פרקינסון לאורך שנים רבות ולמרות זאת הצליח לנהל אורח חיים מקצועי רב גוני. נפטר בגיל 81 בביתו מוקף בבני משפחתו. עבודת הדוקטורט של ד"ר יוסף שורץ בנושא ייצור חומרים נותני טעם ממקור מיקרוביאלי
רעידת האדמה במזרח הקרוב (1068)

רעידת האדמה במזרח הקרוב בשנת 1068 הייתה רעידת אדמה שהתרחשה בבוקר של ה-18 במרץ 1068 באזור המזרח הקרוב. רעידת האדמה גרמה לכ-20,000 מקרי מוות ולנזקים מהותיים במצרים, בארץ ישראל, בחצי האי ערב, ובאזורים אחרים ממזרח לים התיכון. ההערכה היא שרעידת האדמה הייתה בעוצמה 7.0 בסולם מגניטודה לפי מומנט. האזור הצפוני ביותר בו הורגשה רעידת האדמה היה היישוב בניאס (שנמצא בעת המודרנית באזור חוף הים של סוריה) והאזור הדרומי ביותר בו הורגשה רעידת האדמה היה אזור חג'אז (שנמצא בעת המודרנית בערב הסעודית). העיר העתיקה של "איילה", הממוקמת בקצה הצפוני של מפרץ אילת, בה נמצאת בעת המודרנית העיר עקבה, נחרבה לחלוטין. בנוסף לכך רעידת האדמה גרמה גם נזק לעיר העתיקה תיניס שבמצרים. בקהיר הנזק היחיד שגרמה רעידת האדמה היה נזק למסגד עומר אבן אל-אס (אנ'). לפי ההערכות של הסייסמולוג ניקולס אמברסיס רעידת האדמה גרמה לנזקים רבים במיוחד ברמאללה שם להערכתו היו בסביבות 15,000 מקרי מוות. Klinger, Y.; Avoua, J. P.; Dorbath, L.; Abou Karaki, N.; Tisnerat, N. (2000), "Seismic behaviour of the Dead Sea fault along the Araba valley, Jordan", Geophysical Journal International, Wiley-Blackwell, 142 (3): 772, doi:10.1046/j.1365-246x.2000.00166.x, אורכב מ-המקור ב-2019-01-09, נבדק ב-2019-01-21 Abdel Fattah, Ali K.; Hussein, Hesham M.; Ibrahim, Ezzeldien M.; Abu El Atta, Ahmad S. (1997), "Fault plane solutions of the 1993 and 1995 Gulf of Aqaba earthquakes and their tectonic implications", Annali di Geofisica, National Institute of Geophysics and Volcanology, XL (6): 1557
גביע Match Premier

גביע Match Premier (ברוסית: Кубок «Матч Премьер») או גביע Parimatch Premier (ברוסית: Кубок «Париматч» Премьер) הוא טורניר כדורגל ידידותי, המאורגן על ידי ערוץ הטלוויזיה Match Premier בחסות חברת ההימורים Parimatch. הטורניר הראשון התקיים בקטר מ-21 בינואר עד 29 בינואר 2019.‏. השם הרשמי ברוסית היה ФОНБЕТ КУБОК МАТЧ ПРЕМЬЕР. ארבע קבוצות מהפרמייר ליג הרוסי השתתפו בתחרות: זניט סנקט פטרבורג, לוקומוטיב מוסקבה, ספרטק מוסקבה ורוסטוב. הטורניר השני התקיים באוסטריה מ-26 ביוני עד 4 ביולי 2019. השתתפו בו רוסטוב, ספרטק מוסקבה, קרסנודאר וצסק"א מוסקבה שהסכימו להשתתף בטורניר שנערך באצטדיון Sparkasse Pöllau AG שבאוסטריה. הטורניר השלישי התקיים בקטאר מ-1 בפברואר עד 9 בפברואר 2020. השתתפו בו רוסטוב, ספרטק מוסקבה, לוקומוטיב מוסקבה ופרטיזן בלגרד שהשתתפו בטורניר שנערך באצטדיון של אקדמיית Aspire בדוחא שבקטאר. הטורניר הרביעי התקיים במוסקבה מ-10 ביולי עד 18 ביולי 2021. השתתפו בו רובין קאזאן, ספרטק מוסקבה, סוצ'י וחימקי בטורניר שנערך בארנה חימקי ובאוטקריטיה בנק ארנה. הטורניר החמישי נערך בקיץ 2022, בהשתתפות זניט, צסק"א, סוצ'י וניז'ני נובגורוד. הטורניר הששי נערך בחסות חברת ההימורים Pari, בו השתתפו זניט, פנרבחצ'ה, הכוכב האדום בלגרד ונפטצ'י באקו. התקיים ביולי 2023 בגזפרום ארנה. מנצחת הטורניר זוכה בפרס כספי על סך 80 אלף דולר. הסגנית זוכה ב-50 אלף דולר, המקום השלישי ב-40 אלף דולר והמקום האחרון מקבל 30 אלף דולר. אם לכל אחת יש את אותו מספר נקודות ואותו מאזן שערים, כל קבוצה תקבל 50 אלף דולר. הקבוצות משחקות בסך הכל שש משחקים, כל אחת עם השנייה. במקרה של תיקו בתום הזמן החוקי, הכללים קובעים עריכת דו-קרב פנדלים. מועדון מקבל 3 נקודות על ניצחון בזמן החוקי, 2 נקודות על ניצחון בפנדל, ונקודה אחת על תבוסה. במהלך המחצית הראשונה והשנייה לא ניתן לבצע יותר מחמישה חילופים. במהלך ההפסקה, מספר השינויים בהרכב אינו מוגבל. כאשר מקצים מקומות בטבלה, במקרה של שוויון נקודות, מתייחסים להפרש השערים ואם קיים שוויון גם במאזן זה סופרים את המאזן במפגשים הישירים. בנוסף, 2 נקודות מוענקות לקבוצה שמנצחת בדו-קרב פנדלים. הטורניר נערך מ-21 עד 29 בינואר 2019. הטורניר נערך מ-26 ביוני עד 4 ביולי 2019. הטורניר נערך מ-1 עד 9 בפברואר 2019. הטורניר נערך מה-10 עד 18 ביולי 2021 באוטקריטיה ארנה במוסקבה ובחימקי ארנה במחוז מוסקבה. הטורניר נערך בחודש יולי 2022 ב־VTB ארנה במוסקבה ובאצטדיון סמנה בסנקט פטרבורג. הטורניר נערך בחודש יולי 2023 בגזפרום ארנה בסנקט פטרבורג, במהלכו זניט אירחה שלושה מועדונים זרים. גביע הערוץ הראשון (כדורגל) אתר האינטרנט הרשמי של גביע חורף 2019 אתר האינטרנט הרשמי של גביע קיץ 2019 גביע Match Premier באתר ליגת העל הרוסית בכדורגל גביע Match Premier ЦСКА, «Спартак», «Краснодар» и «Ростов» сразятся за Кубок Париматч Премьер [1] В Кубке «Матч Премьер»-2021 сыграют «Спартак», «Рубин», «Сочи» и «Химки». Матчи пройдут в Москве
הדינוזאורים!

הדינוזאורים! (באנגלית: !The Dinosaurs) היא תוכנית טלוויזיה טבע-פלאונטולוגי אמריקאית אשר שודרה בערוץ PBS בין 22 בנובמבר ל-25 בנובמבר 1992 וכללה 4 פרקים שאורכם 56 דקות. הסדרה מורכבת משיחות ומחקרי פלאונטולוגים אשר מספרים על חיי הדינוזאורים, איך הם חיו ואיך התנהגו וכן מדברים על הסיבה שהם נכחדו בסוף הקרטיקון. היא מלווה במספר איורים של דינוזאורים ובקריינותה של השחקנית ברברה פלדון. התוכנית גם יצאה בקלטות ולייזרדיסק אך לא ב-DVD. התוכנית כוללת מחקרי פלאונטולוגים שונים על חיי הדינוזאורים השונים מראשית הטריאס, כמו ההררזאורוס עד לטירנוזאורוס של סוף הקרטיקון. חלק מהדינוזאורים היו מאבותיהם של העופות המודרניים והמדענים חלוקים על חום גופם. כמו כן התוכנית בודקת ממה הם נהרגו בסוף עידן המזוזואיקון. בתוכנית ישנם 4 פרקים: המפלצות מגיחות: הפרק עוסק בהגעת הדינוזאורים הראשונים והיצורים שחיו באותה תקופה, באמצע הטריאס בשר על העצמות: הפרק עוסק במבנה גופם של הדינוזאורים והמחקר על מראם וחום גופם של הדינוזאורים. הטבע של החיה: הפרק עוסק בחיי הדינוזאורים השונים, בין שהיו טורפים, אוכלי כל או צמחוניים. המוות של הדינוזאורים: הפרק עוסק בהכחדה הגדולה בסוף הקרטיקון שחלה לפני 66 מיליון שנה ואיך יצורים אחרים שרדו עד ימינו. אליוראמוס אלוזאורוס אנקילוזאורוס אפטוזאורוס ארכאופטריקס בארוזאורוס בריוניקס ברכיוזאורוס ברונטוזאורוס קיינגנתוס קמרזאורוס קמפטוזאורוס קרנוטאורוס צנטרוזאורוס צרטוזאורוס צ'ירוסטנוטס צלופיזיס קומפסוגנתוס קוריתוזאורוס דיינוניכוס דילופוזאורוס דיפלודוקוס דריוזאורוס אדמונטוזאורוס אאורפטור אאופלוצפלוס הררזאורוס הטרודונטוזאורוס הילאוזאורוס היפקרוזאורוס היפסילופודון איגואנודון לאמבאוזאורוס לסוטוזאורוס לקסוביזאורוס מיאזאורה מגלוזאורוס מיקרוצרטוס אובירפטור אורניתולסט אורודרומיאוס פכיצפלוזאורוס פכירינוזאורוס פרזאורולופוס פלטאוזאורוס פרוטוצרטופס פסיטקוזאורוס ריוחזאורוס סלטזאורוס סקלידוזאורוס סקוטלוזאורוס סטגוזאורוס סטרוטיומימוס סטירקוזאורוס טריצרטופס טרודון טירנוזאורוס ווארוזאורוס "הדינוזאורים!", במסד הנתונים הקולנועיים IMDb (באנגלית) "הדינוזאורים!", במסד הנתונים הקולנועיים IMDb (באנגלית)
מחלף קפלן

מחלף קפלן הוא מחלף בתל אביב הנמצא בצומת הרחובות קפלן ודרך בגין. המחלף ידוע גם כצומת עזריאלי או כיכר הדמוקרטיה. לפי נתוני משרד התחבורה עוברים בממוצע במחלף יותר מ-100 אלף כלי רכב ביום. בצמוד אליו נמצאים מספר אתרים בהם עובדים עשרות אלפי אנשים (הקריה, מגדלי משרדים בשרונה ובאזור) והוא מהווה דרך ראשית וכניסה ויציאה לתל אביב. דרכו ניתן להתחבר לנתיבי איילון דרך מחלף השלום אשר צמוד לו. ב-31 במרץ 2003 הסתיים שדרוג המחלף מהצומת שהיה קיים באזור. עלות הפרויקט הייתה למעלה מ-90 מיליון שקלים. במסגרת השדרוג נבנה שיקוע לדרך בגין ומעליו גשר אשר מחבר את הרחובות גבעת התחמושת וקפלן. התנועה במחלף אפשרית לכל הכיוונים דרך הצומת (הפניה ימינה מדרך בגין לרחוב קפלן פתוחה לתחבורה ציבורית בלבד), כאשר תנועה מצפון לדרום על דרך בגין מתבצעת ללא רמזורים. בסמוך למחלף, ממוקמות תחנת יהודית ותחנת שאול המלך של הדנקל (הקו האדום) ועוברת כמות גדולה של קווי אוטובוס, במספר רב של תחנות אוטובוס שמפוזרות לצידו. עד תחילת עבודות שדרוג הצומת למחלף, במרכזה של דרך בגין היה ציר מת"צ. במהלך העשור השני של המאה ה-21 הפך המחלף, יחד עם מחלף השלום הסמוך, למוקד להפגנות. בין הקבוצות שקיימו הפגנות במחלף: תושבי עוטף עזה (במחאה על ההסלמה במצב הביטחוני), עובדים סוציאליים (במחאה על שכרם), קהילת הלהט"ב (במחאה על תיקון לחוק הפונדקאות שנחקק בשנת 2018), הפגנות יוצאי אתיופיה, הפגנת האפודים הצהובים (במחאה על יוקר המחיה) עשרות הפגנות נגד ממשלת ישראל השלושים ושבע והפגנת תמיכה אחת ברפורמה המשפטית בישראל. ביולי 2023, בעת שקודמה בכנסת הרפורמה המשפטית, המחלף וסביבתו היו מוקד להפגנות מתמשכות של מאות אלפים במחאה נגד הרפורמה המשפטית, ועל רקע זה החליט ראש עיריית תל אביב רון חולדאי לשנות את שם הצומת ל"כיכר הדמוקרטיה". כיכר הדמוקרטיה - מחלף קפלן, בגוגל מפות מדיה וקבצים בנושא מחלף קפלן בוויקישיתוף צח שפיצן, פותחים את מחלף קפלן, באתר ynet, 30 במרץ 2003 בשורה לנהגים בתל אביב: מחלף קפלן ייפתח ב-31 במרץ, באתר וואלה, 12 בינואר 2003 הרוכב לאוטובוסים, הרוכב לאוטובוסים: מנהרת עזריאלי - הצעה לצוות מהיר לעיר, באתר הרוכב לאוטובוסים, ‏יום שלישי, 6 בדצמבר 2016 איתי שיקמן, תושבי עוטף עזה חסמו את צומת עזריאלי בתל אביב, באתר ynet, 15 בנובמבר 2018 אמיר אלון, מחאת העובדים הסוציאליים: צומת עזריאלי בת"א נחסם, באתר ynet, 13 בדצמבר 2018 אמיר אלון, איתי בלומנטל, רועי רובינשטיין, ענבר טויזר, אחיה ראב"ד, אילנה קוריאל, איתמר אייכנר, אטילה שומפלבי ואלכסנדרה לוקש, חסימה באיילון, הפגנות בכל הארץ: מחאת הלהט"ב יצאה לדרך, באתר ynet, 22 ביולי 2018 רפאלה גויכמן, מחאת "האפודים הצהובים": רק מאות הגיעו להפגין בת"א, צומת עזריאלי נחסם, באתר TheMarker‏, 22 בדצמבר 2018 מיכל פעילן אדר גיציס איילת ברון, ‏השבוע ה-28 למחאה: הפגנות ברחבי הארץ, "יום ההתנגדות" נדחה לשלישי, באתר ‏מאקו‏, 15 ביולי 2023 יותר מ-100 אלף מפגינים בקפלן, שר המשפטים לשעבר דן מרידור: "יש סכנה של הרס וחורבן", באתר כלכליסט, 15 ביולי 2023 https://www.facebook.com/inevo, איתי לנדסברג נבו: הנוער של קפלן ונתב”ג נאבק על עצמאותו, באתר www.zman.co.il, ‏2023-07-15 יוני קמפינסקי, רבבות תומכי הרפורמה בקפלן: נחוקק את עילת הסבירות - ונמשיך בהידברות, באתר ערוץ שבע, ‏24-07-2023 צומת עזריאלי-קפלן - "כיכר הדמוקרטיה", באתר עיריית תל-אביב-יפו מערכת וואלה! חדשות‏, בעקבות ההפגנות: צומת עזריאלי - קפלן יקרא רשמית "כיכר הדמוקרטיה", באתר וואלה, 17 ביולי 2023; עיריית תל אביב משנה את שמה של צומת קפלן ל"כיכר הדמוקרטיה", באתר "Time Out ישראל", 17 ביולי 2023
טאי פאן (ספר)

טאי פאן (אנגלית: Tai-Pan) הוא ספרו השני של ג'יימס קלאוול משנת 1966. הסיפור מספר על האי הונג קונג, מושבה בריטית חדשה, אחרי הסכם צ'אונפי בשנת 1841. טאי פאן הוא גם הספר השני בסאגה האסייאתית של ג'יימס קלאוול. לטאי פאן עלילה מורכבת וארוכה. הוא מציג מגוון רחב של דמויות, אשר רובן, ובמקרים רבים גם קרוביהן הרחוקים, מוזכרים בספרים מאוחרים יותר. טאי פאן מבוסס בחופשיות על ההיסטוריה של החברה ההונג-קונגית ג'ארדין מת'סון. העלילה מתרחשת בחודשים שלאחר הניצחון הבריטי במלחמת האופיום הראשונה והזכייה באי הונג קונג. דירק סטרואן, ה"טאי פאן", או המנכ"ל של חברת בית האצילים, חברת הספנות והסחר החזקה ביותר באסיה, מהמר על כספו בהשקעת סכומי כסף אדירים בפיתוח סחר האופיום וביסוס המטה שלו באי, השקעה שנראית לכאורה חסרת ערך. עם זאת, מטרתו האמיתית של סטרואן היא יצירת קשרי מסחר יציבים עם סין, ותוך כדי כך הכנסתה של סין למשפחת האומות. הסיפור עוקב אחר ניסיונותיו של סטרואן לשמור את בית האצילים כחברה החזקה ביותר במזרח הרחוק, וניסיונו לפתח שושלת אשר תשלוט בבית האצילים ובים הסיני לאחר מותו. אויבו העיקרי של סטרואן הוא טיילר ברוק, אשר היה בעבר ממונה על סטרואן והכה אותו באכזריות. ברוק מנהל כעת את החברה השנייה בגודלה במזרח הרחוק, והוא לא יעצור עד שלא יכריע את סטרואן, והוא עצמו יהיה לטאי פאן של כל אסיה. בשנת 1986 יצא הסרט "טאי פאן", המבוסס על הספר.
ביזון גדול-קרניים

ביזון גדול-קרניים (שם מדעי: Bison latifrons) הוא מין פר נכחד גדול שחי באמריקה הצפונית של תקופת הפליסטוקן והיה קרוב לביזון אמריקני. הוא ידוע בעיקר בזכות קרניו הארוכות. ככל הנראה הוא חי לפני כ-200,000 שנה ונכחד לפני 20–30 אלף שנה, מעט לפני עידן הקרח הגדול. ביזון זה הגיע לגובה של מעל שני מטרים ולמשקל 1,250 ק"ג בממוצע. ככל הנראה הוא היה המין הגדול ביותר של ביזון, מתחרה רק בביזון הערבה. ביזון זה חי בערבות אמריקה הצפונית ואולי התפתח מביזון הסטפה אשר הגיע מהגשר היבשתי ברינגיה לאמריקה. הביזון היה בעל תפוצה רחבה באזור המישורים הגדולים וכמה חורשים פתוחים והוא נפוץ לאורך אמריקה. הוא התאים כנראה לאקלים חמים יותר מהביזונים המודרניים, אולי עקב עידן הקרח. נמצאו שרידים של ביזון דרומה עד לצ'ילפנסינגו שבמקסיקו. הביזון בעל הקרניים הגדולות השתמש בהם כדי להדוף טורפים רעבים כגון הסמילודון ודוב הבולדוג, ובנוסף, כדי להלחם בזכרים יריבים על נקבות. עם זאת, ניצוד ככל הנראה בידי הפלאו-אינדיאנים, נגדם לא הועילו קרניו. מדיה וקבצים בנושא ביזון גדול-קרניים בוויקישיתוף ביזון גדול-קרניים, באתר האנציקלופדיה של החיים (באנגלית) ביזון גדול-קרניים, באתר GBIF (באנגלית)
מרחב אולטרה-מטרי

מרחב אולטרה-מטרי הוא מרחב שמוגדרת עליו מטריקה המקיימת את האקסיומה   d ( x , y ) ≤ max { d ( x , z ) , d ( z , y ) } {\displaystyle \ d(x,y)\leq \max\{d(x,z),d(z,y)\}} (פונקציה כזו נקראת אולטרה-מטריקה). מטריקה היא אולטרה-מטריקה אם ורק אם כל משולש בה הוא שווה-שוקיים. הדוגמה המרכזית של מרחבים כאלה מתקבלת מהערכות לא ארכימדיות של שדות. אכן, כל מרחב אולטרה-מטרי ניתן לשיכון איזומטרי בשדה עם הערכה. במרחב אולטרה-מטרי כל נקודה בכדור היא מרכז של הכדור. כל כדור הוא פתוח וסגור. אם שני כדורים אינם זרים, אז אחד מהם מוכל בשני. קבוצת המרחקים בהשלמה של מרחב אולטרה-מטרי שווה לקבוצת המרחקים במרחב המקורי (זאת בניגוד לסתם מרחב מטרי, שבו נוצרים בהשלמה בדרך כלל מרחקים חדשים). מרחב טופולוגי שהטופולוגיה שלו מושרית על ידי אולטרה-מטריקה הוא מרחב אולטרה-מטריזבילי. מרחב טופולוגי הוא לא ארכימדי אם הוא האוסדורף ויש לו בסיס שבו כל שתי קבוצות שאינן מוכלות זו בזו הן זרות. מרחב הוא אולטרה-מטריזבילי אם ורק אם הוא מטריזבילי ולא ארכימדי. כל מכפלה בת-מניה של מרחבים אולטרה-מטריזביליים היא אולטרה-מטריזבילית. קבוצת הכדורים מהווה בסיס של המרחב, ומכיוון שהכדורים במרחב אולטרה-מטרי הם פתוחים-וסגורים, המרחב בלתי קשיר לחלוטין (מאידך, מרחב מטרי שלם ובלתי קשיר לחלוטין אינו בהכרח אולטרה-מטריזבילי). מרחב טופולוגי הוא אולטרה-מטריזבילי וספרבילי אם ורק אם הוא האוסדורף, מקיים את תכונת המניה השנייה ויש לו בסיס של קבוצות פתוחות-וסגורות. מרחב אולטרה-מטרי קומפקטי הוא שלם וספרבילי. כל חלוקה של מרחב כזה לקבוצות פתוחות-וסגורות מוכרחה להיות סופית. מרחב אולטרה-מטרי קומפקטי מקומית הוא איחוד של כדורים קומפקטיים. מרחב אולטרה-מטרי הוא ספרבילי אם ורק אם קבוצת הכדורים שלו בת מניה. שדה המספרים ה-p-אדיים הוא אולטרה-מטרי. בגרף לא מכוון עם משקלות חיוביים, משקל המסלול המיני-מקס (המסלול בעל משקל קשת מקסימלי הקטן ביותר) מגדיר אולטרה-מטריקה. מרחב מטרי הוא שלם אם החיתוך של סדרה מקוננת של כדורים שרדיוסם שואף לאפס אינו ריק. מרחב מטרי נקרא שלם-ספירית אם החיתוך של כל סדרה מקוננת של כדורים אינו ריק. כל מרחב שלם-ספירית הוא שלם. ההפך נכון אם 0 היא נקודת ההצטברות היחידה של ערכי המטריקה. מרחב אולטרה-מטרי קומפקטי הוא שלם-ספירית. אחת התכונות החשובות ביותר של מרחבים מטריים שלמים היא משפט הכיווצים של בנך: לכל פונקציה דוחסת (כזו המקיימת   d ( f ( x ) , f ( y ) ) < c ⋅ d ( x , y ) {\displaystyle \ d(f(x),f(y))<c\cdot d(x,y)} לכל   x ≠ y {\displaystyle \ x\neq y} , כאשר c < 1 {\displaystyle c<1} ) יש נקודת שבת יחידה. בדומה לזה, במרחב שלם-ספירית, אפילו לכל פונקציה מכווצת (כזו המקיימת   d ( f ( x ) , f ( y ) ) < d ( x , y ) {\displaystyle \ d(f(x),f(y))<d(x,y)} לכל   x ≠ y {\displaystyle \ x\neq y} ) יש נקודת שבת יחידה. Summary on non-Archimedean valued fields, Angel Barria Comicheo and Khodr Shamseddine, Contemporary Mathematics 704, (2018). [1]. מדיה וקבצים בנושא מרחב אולטרה-מטרי בוויקישיתוף מרחב אולטרה-מטרי, באתר MathWorld (באנגלית) W. H. Schikhof, Isometrical embeddings of ultrametric spaces into non-Archimedean valued fields, Nederl. Akad. Wetensch. Indag. Math. 46 (1984), no. 1, 51–53. MR748978
עדן (פירושונים)

האם התכוונתם ל... עדן – עיר נמל בתימן עדן (מחוז) – מחוז בתימן מפרץ עדן – מפרץ בים הערבי יהדות עדן – הקהילה היהודית בעדן גן עדן – מקום שאליו מגיעות נשמות הצדיקים לפי מספר דתות עדן (להקה) – להקת בנים שייצגה את ישראל באירוויזיון 1999 עדן (ספר) – ספר מדע בדיוני של הסופר סטניסלב לם קולנוע עדן – בית הראינוע הראשון של תל אביב קולנוע עדן (ירושלים) – בית קולנוע בירושלים מגדל עדן (בת ים) – גורד שחקים בבת ים מגדל עדן (ירושלים) – גורד שחקים מתוכנן בירושלים מי עדן – חברת מים מינרליים הוצאת עדן – הוצאת ספרים עדן: עיתון מצויר לבני הנעורים – עיתון בעברית שיצא בארצות הברית בשנים 1924 - 1925 עדן (צמח) – סוג עשב ששמו המדעי Holcus עדן - החברה לפיתוח כלכלי בירושלים – חברה עירונית, זרוע ביצועית של עיריית ירושלים אישים ששמם הפרטי הוא עדן
השבעתי אתכם

השבעתי אתכם הוא שיר דבקות מהמוזיקה החסידית. את השיר הלחין פנחס ברייער והוא בוצע בקאברים רבים ומגוונים, שזכו לפופולריות רבה בקרב הציבור הדתי והחרדי. מילות השיר לקוחות מתוך מגילת שיר השירים, ומתארות את קשר האהבה העמוק שבין עם ישראל (הרעיה) לבין הקדוש ברוך הוא (הדוד): הִשְׁבַּעְתִּי אֶתְכֶם בְּנוֹת יְרוּשָׁלָ‍ִם אִם תִּמְצְאוּ אֶת דּוֹדִי מַה תַּגִּידוּ לוֹ שֶׁחוֹלַת אַהֲבָה אָנִי בשנת 2019 זכה השיר בביצוע יוסף צבי ברייער במקום השביעי במצעד העשור של רדיו קול חי וקול חי מיוזיק. "השבעתי אתכם", מתוך שירונט השבעתי אתכן בנות ירושלים, עיון בשיר השירים, אתר דעת השיר "השבעתי אתכם" בביצועו של ישי ריבו, באתר יוטיוב ידידיה מאיר, השבעתי אתכם בנות תל אביב, באתר ערוץ 7, ט' באייר תשע"ג, 19 באפריל 2013 מגילת שיר השירים, פרק ה', פסוק ח' תוצאות מצעד העשור ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
התנגשות הדינוזאורים

התנגשות הדינוזאורים (באנגלית: Clash of the Dinosaurs) היא מיני-סדרת טלוויזיה פלאונטולוגית ששודרה בערוץ דיסקברי בדצמבר 2009 וכללה 4 פרקים באורך 50 דקות, אשר שודרו במשך יומיים (2 פרקים ליום). הסדרה עוסקת בחיי הדינוזאורים שחיו בסוף הקרטיקון ועל אסטרטגיות ההישרדות השונות שלהם. היא הופצה גם ב-DVD. הסדרה קיבלה ביקורות מעורבות ונמתחה עליה ביקורות עקב הוצאה מהקשרם של משפטים שאמרו פלאונטולוגים שונים שהתראיינו לתוכנית וכן עקב בעיות אמינות וסתירות מדעיות. שורדי הקיצוניות: הדינוזאורים שרדו במשך מעל 120 מיליון שנה, ושלטו באדמה הרבה יותר זמן מהיונקים. חלקם יכלו לחיות מעל 100 שנים ולהגיע לגדלים עצומים. עם זאת הם היו בעלי סיכויים קטנים מאוד להגיע לבגרות בעולם המזוזואיקון האכזרי. סביר להניח שמינים גדולים כמו הזאורופוד: זאורופוסידון (ייתכן שאלמוזאורוס) או הטירנוזאורוס הביאו מעט צאצאים אך דאגו ושמרו על ביציהם ועליהם לאחר הבקיעה עד שהגיעו לבגרות. דבר זה מכונה אסטרטגיית רבייה K (אנ') הנפוצה בחיות ענקיות. טורפים מושלמים: הפרק מציג את טורפי הקרטיקון כמו הפטרוזאור הענקי קוואצלקואטלוס, הטירנוזאורוס בעל הנשיכה החזקה והדיינוניכוס (ייתכן שזאורורניתוידיז) במהלך מרדפיהם אחרי טרף. המתגוננים: הפרק מציג את הדינוזאורים הנטרפים של הקרטיקון כמו הטריצרטופס, הפרזאורולופוס (ייתכן שכארונוזאורוס), הזאוריפוסידון והאנקילוזאורוס ואת דרכם להתגונן מטורפים. הרבייה: הפרק עוסק ברבייה של דינוזאורים שונים וגם מדובר על האבולוציה של כמה דינוזאורים טורפים שהפכו לעופות הראשונים. היום האחרון של הדינוזאורים - תוכנית בת פרק אחד המבוססת על סדרה זו. "התנגשות הדינוזאורים", במסד הנתונים הקולנועיים IMDb (באנגלית) "התנגשות הדינוזאורים", במסד הנתונים הקולנועיים KinoPoisk (ברוסית)